बोले- दुल्हन तैयार है तो शादी कर लूंगा; पहले पहचानने से किया था इनकार
Pakistani Cricketer Naseem Shah Speaks About Urvashi Rautela. पाकिस्तानी क्रिकेटर नसीम शाह से एक मीडिया इंटरेक्शन में उर्वशी रोतैला के बारे में सवाल किया गया। वहां उनकी पर्सनल लाइफ और शादी से जुड़ी हुई चीजों पर बात हो रही थी।
पाकिस्तानी क्रिकेटर नसीम शाह से एक मीडिया इंटरेक्शन में उर्वशी रोतैला के बारे में सवाल किया गया। वहां उनकी पर्सनल लाइफ और शादी से जुड़ी हुई चीजों पर बात हो रही थी। इसका जवाब देते हुए उन्होंने कहा कि अगर दुल्हन राजी है तो वो शादी करने को तैयार हैं। हालांकि कुछ दिन पहले उन्होंने कहा था कि वो उर्वशी को नहीं जानते हैं। वहीं दूसरी तरफ नसीम के जन्मदिन पर उर्वशी ने सोशल मीडिया के जरिए उन्हें बधाई दी थी
नसीम ने कहा- मैंने कुछ कहा तो आप लोग वायरल कर देंगे
द इंडियन एक्सप्रेस की रिपोर्ट के मुताबिक पाकिस्तानी तेज गेंदबाज नसीम शाह हाल ही में मीडिया को संबोधित कर रहे थे। उस इवेंट का एक वीडियो वायरल हो रहा है। इसी दौरान मीडिया में बैठे किसी शख्स ने उनसे उर्वशी के बारे में सवाल कर दिया। तब नसीम ने कहा, 'अगर मैं यहां से कुछ कह दूं तो आप लोग इसे वायरल कर देंगे। अगर दुल्हन तैयार है तो मैं शादी कर लूंगा।'
उर्वशी ने नसीम को दी थी बधाई
दो महीने पहले नसीम शाह ने पाकिस्तानी ऑलराउंडर शादाब खान को शादी की शुभकामनाएं दी थी। तब उर्वशी ने नसीम के कमेंट सेक्शन में जाकर जन्मदिन की बधाई दी थी क्योंकि उसी रोज नसीम का बर्थ डे भी था। नसीम ने भी थैंक्यू लिखकर उर्वशी की पोस्ट का जवाब दिया था। नसीम शाह 15 फरवरी को 20 साल के हुए हैं।
नसीम ने पूछा- कौन उर्वशी रौतेला
उर्वशी रौतेला और नसीम शाह के बारे में सबसे पहले एशिया कप 2022 के दौरान बातें हुई थीं। उर्वशी इंडिया-पाक का मैच देखने दुबई क्रिकेट स्टेडियम पहुंची थीं। उस मैच में नसीम शाह ने काफी अच्छी गेंदबाजी की। मैच खत्म होने के बाद उर्वशी और नसीम शाह का एक फैन-मेड वीडियो सोशल मीडिया पर वायरल हो गया था। उर्वशी ने उस फैन-मेड वीडियो को सोशल मीडिया पर शेयर कर दिया था।
वीडियो शेयर करते ही उर्वशी ट्रोल होने लगी थीं। जब नसीम से इस बारे में पूछा गया तो उन्होंने कहा कि वो उर्वशी को नहीं जानते हैं और फिलहाल अपने खेल पर ध्यान लगाना चाहते हैं।
ऋषभ पंत के नाम पर फिर से ट्रोल हुईं उर्वशी
अभी दो दिन पहले IPL 2023 के एक मैच के दौरान ऋषभ पंत अपनी टीम दिल्ली कैपिटल्स को चीयर करने स्टेडियम पहुंचे थे। वहां एक फैन ने एक पोस्टर पर लिखा था-थैंक गॉड उर्वशी यहां नहीं हैं। इसी पर उर्वशी ने रिएक्ट कर दिया। उर्वशी ने उस फैन का फोटो शेयर करते हुए लिखा, क्यों?
ऋषभ पंत का जब एक्सीडेंट हुआ तो उन्होंने कई बार इनडायरेक्टली ऋषभ की सलामती के लिए सोशल मीडिया के जरिए दुआ मांगी थी। उर्वशी ने कुछ दिन पहले मुंबई के कोकिलाबेन धीरूभाई अंबानी हॉस्पिटल की एक तस्वीर भी शेयर की थी। ये वही हॉस्पिटल है जहां ऋषभ पंत एडमिट थे।
